สก๊อยของสาระ
ช่วงนี้สองตายาย สาระ ล่ำซำ กรรมการผู้จัดการและประธานเจ้าหน้าที่บริหาร เมืองไทยประกันชีวิต และคุณน้ำ &#8220;สลิล ล่ำซำ&#8221; เริ่มเข้าสู่ช่วงของความเหงา
29 ต.ค. 2565

ช่วงนี้สองตายาย สาระ ล่ำซำ กรรมการผู้จัดการและประธานเจ้าหน้าที่บริหาร เมืองไทยประกันชีวิต และคุณน้ำ “สลิล ล่ำซำ” เริ่มเข้าสู่ช่วงของความเหงา 
ที่เริ่มเหงาก็เพราะสองสาว น้องนิ่ม “สาริศา” และ น้องนุ่ม “สุพิชชา” แก้วตาดวงใจของพ่อป้องกับแม่น้ำ โตพอที่คุณพ่อคุุณแม่จะส่งลูกไปเรียนไกลๆ ได้แล้ว แถมตอนนี้คุณลูกสาวก็ติดเพื่อนมากกว่าจะติดคุณพ่อและคุณแม่แล้ว 
คุณน้ำเลี้ยงน้องเหมียวไว้เป็นเพื่อนหลายตัว  แต่กลายเป็นว่าคนที่ดูแลแมวกลับเป็นคุณป้อง ที่วันหยุดครอบครัวไปพักผ่อนที่ไหน ต้องพาน้องเหมียวตัวโปรดติดรถไปด้วย
เจ้านมข้นคือน้องเหมียวที่คุณป้องติดหนึบหนับ ขนาดซิ่งฮาร์เลย์ เดวิดสัน ออกไปแถวบ้าน ถ้าคุณน้ำไปด้วย ก็จะอุ้มเจ้านมข้นก็ซ้อนท้ายเป็นสก๊อยสาวไปด้วยกัน 
แต่ถ้าวันไหนไปกันแค่คนกับแมวคุณป้องก็จะให้นมข้นนั่งหน้า พานั่งรถโต้ลมขนฟูสบายใจแก้เหงาเพราะลูกสาวไปเรียน